Genisteiin
Genisteiin (lühend GE) on looduslikult esinev taimehormoon (fütoöstrogeen), mida sünteesivad mitmed taimed, nagu sojaoad, aasristik jt. Genisteiin liigitatakse isoflavoonide hulka ja tema keemiline struktuur sarnaneb selgroogsete loomade östrogeenidega. Genisteiinil on mõnedes loomorganismides östrogeenilaadne toime. Genisteiini ülesanded taimedes pole päris selged, arvatakse et taimed sünteesivad ainet kaitseks mikroobide ründe vastu (fütoaleksiinid) bakteritest tulevate signaalainete toimel. Genisteiiniks nimetatakse ka mitmeid sünteesitud keemilisi aineid ja toidulisandeid.